/ 


\ 


/ 


DISSERTATIO  PHYSIOLOGICA 
INAUGURALIS 

a  D  E 

PARTIBUS  IRRITABILITATE 

PRODITIS. 


\ 


t 


■/ 


A 


DISSERTATIO  PHYSIOLOGICA 

INAUGURALIS, 

D  E 

PARTIBUS  IRRITABILITATE 

PRiEDITIS  ; 

3JJ  A  M 

ANNUENTE  SUMMO  NUMINE, 

'  EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P. 

ACADEMIAE  EDINBURGENAE  PRAEFECTI ; 

N  E  C  N  O  N 

Amplissimi  SENATUS  ACADEMICI  Consensu;  et 
Nobilissima  FACULTATIS  MEDICiE  Decre  to  ; 

PRO 

GRADU  DOCTORIS, 

BUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS; 

ERUDITORUM  EXAMINI  SUBJICIT 

JOANNES  VETCH, 

BRITANNUS , 

CHIRURGUS, 

SOCIET.  REG.  MED.  EDIN.  SOCIUS, 


- — - — - — —  inde  omnia  mobilitantur , 

Tum  quatitur  sanguis,  tum  viscera  persentiscunt 

\ 

Omnia  — — - — - 

Sive,  voluptas  est ,  sive  ’st  contrarius  ardor. 

Lucret,  lib.  tert. 


Prid.  Id*  Septembris,  hora  locoque  solitis. 

-  EDXNBURGI: 

EXCUDEBANT  ADAMUS  NEILL  ET  SOCII. 


M  BCCC  IV. 


VIRO  HONORATISSIMO 

FRANCISCO  DOMINO  ELCHO, 

ANIMIS  OMNIUM 

ACCEPTISSIMO, 

CUJUS  VIRTUTES  PUBLICAE  AC  PRIVATAE, 
HONORIBUS  ETIAM  MAXIMIS, 
SANE  SUNT  ANTEPONENDAE, 

HAS  STUDIORUM  PRIMITIAS, 

BENEFICIIS  PLURIMIS 
DEVINCTUS, 

CUM  SUMMA  OBSERVANTIA 

’  DEDICAT 


JOANNES  VETCH 


Digitized  by  the  Internet  Archive 
.  in  2020  with  funding  from 
Wellcome  Library 


\ 


https://archive.org/details/b31936684 


THOMiE  SPE N S,  M.D. 

SOC.  R.  S.  EDIN» 

COLLEGII  REGII  MEDICORUM  PRJESIDI, 
NOSOCOMII  REGII,  EDINBURGI 
UNI  EX  CURATORIBUS, 

ET  EJUSDEM  MEDICO  ORDINARIO, 

«s 

TUM  PROPTER  INTEGRITATEM  VITJE 

ET  BENEVOLENTIAM, 

CUM  LITER  ARUM  SCIENTIAM, 
ET  REI  MEBICiE  PERITIAM, 

A  V 

HOCCE  OPUSCULUM/ 

MULTORUM  BENEFICIORUM  MEMOR 


OFFERT  AUCTOR 


>St. 


DISSERTATIO  PHYSIOLOGICA 


INAUGURALIS, 

DE 

PARTIBUS  IRRITABILITATE 

PRODITIS. 


PROOEMIUM. 


OMNES  res,  ex  quibus  universa  natura 
consistat,  vel  vita  fruuntur,  vel  carent» 
His  rebus,  et  animatis  et  inanimatis,  multa 
communia,  utrisque  autem  multa  propria, 
sunt.  Omnia  inter  sese  viribus  reciprocis 
agunt,  et  corporum  horum  particulae,  ni  disso¬ 
cientur,  summa  ope  nituntur.  Ea  vis,  qua 
conditioni  praesenti  adhaerent  corpora  inani- 

mata,  cohtesio  didla  est.  Prceter  cohsesionem 
autem,  quce  omni  materiei  propria  est,  altera 
vis  seu  proprietas  est,  qua  quaedam  partes 
corporum  animatorum  viribus  externis  ob¬ 
stant,  haec  irritabilitas  didla  est.  Harum  al¬ 
tera,  etsi  a  Bacon  primum  designata,  deni¬ 
que  a  Newton  demonstrata  est.  Altera,  vel 
irritabilitas,  a  spectantibus  corpora  recens  mor¬ 
tuorum  diu  cognosci  debuit.  Glisson,  pri¬ 
mus  omnium,  de  hac  re  et  vere  et  accurate 
cogitavit  ;  hanc  facultatem  totum  per  cor¬ 
pus  regnare  ostendit  ;  et  varietatibus  hujus 
animantium  varios  motus  omnes  attribuit.  Ab 
illo  primus  dissensit  PXaller,  qui,  hanc  fi¬ 
brarum  muscularum  propriam  esse,  monstrare 
voluit. 

k 

Irritabilitas,  secundum  physiologos,  scmper 
fibrarum,  qua  se  contrahunt,  pptestatem  deno¬ 
tavit  ;  vocabulum  profeclo  minime  aptum  ad 
hanc  rem  significandam,  quoniam,  Latina  o- 
ratione,  statum  animi  irati  quendam,  ab  con¬ 
scientia  et  sensatione  non  separandum,  indi¬ 
cat  ; 

cat ;  ideoque  haud  facile,  contractionem  pure 
et  simpliciter,  exprimere  potest.  Haec  con- 
tradtionis  facultas,  stimulis  admotis,  Irritabili¬ 
tas  est. 

Irritabilitas  principium  vitae  appellata  est ; 
sed,  quae  sint  principia  ultima  rerum,  quaerere, 
fortasse  nullis  mortalium  unquam  perscrutan¬ 
da,  semper  supervacaneum  est»  Vitae  defi¬ 
nitiones  sunt  tot  et  tam  variae,  quam  cujusli- 
bet  rei  de  qua  disputaverunt  sapientes.  “  In- 
“  animum,”  dicit  Cicero,  “  est  omne  quod 
“  pulsu  agitatur  externo ;  quod  autem  est  ani- 
“  mal,  id  motu  cietur  interiore  et  suo.” 
Quanquam  hoc  tam  breviter,  tamque  elegan¬ 
ter  diflum  admiremur,  tamen  verum  esse,  si 
ab  tanto  viro,  facile  oratorum  principe,  dissen¬ 
tire  fas  est,  negamus.  Nam  materia,  ex  qua 
consistunt  corpora  animantium,  non  facilius 
sine  potestatibus  externis  vivere,  quam  sine 
impulsu  materia  inanimata  motus  novos  inci¬ 
pere  possit. 

In 

In  animantibus  infimi  ordinis,  organa  quc£ 
tantum  materiem  ab  externo  corpora  attin¬ 
gentem  digerunt,  et  liquidum  quoddam  intus 
contentum,  unde  haec  organa  renovantur,  re- 
perimus.  Quae  classis,  partem  animalium, 
omne  autem  herbarum  regnum,  comprehen¬ 
dit.  Sed  animalia  superiora,  organa  habent, 
quibus  res  distantes  apprehenduntur,  et  perci¬ 
piuntur,  ideoque  inter  sese  discernuntur.  Mu¬ 
neribus  his  magnis,  fibrae  musculares  et  sen¬ 
tientes  additae,  perfunguntur  ;  denique  harum 
partium  facultates,  varie  modificatae,  efficiunt 
omnes  species  diversas,  quae  videntur  in  ea 
parte  naturae  animatae,  cui  praeesthomo  domi¬ 
nus  rerum : 


Up  from  unfeeling  mould, 

Life  rising  stili  on  life,  in  higher  tone 
Perfe£tion  forms,  and  with  perfe&ion  blefs. 

Thomson. 


Antequam  quaerere  incipiam,  quatenus  has 
facultates  irritabilitati  fibrarum,  in  quibus  in- 
esse  videntur,  attribui  oporteat,  pauca  de 

fluido  illo,  ex  quo  partes  solidas  formantur, 
dicere  haud  alienum  videtur.  Hic  quidem, 
seriem  actionum  non  interruptam,  valde  mire¬ 
mur  ;  sanguis,  exempli  gratia,  partes  solidas 
continenter  suppeditat,  quas  partes  vicissim, 
proprietatibus  suis,  materiem  sanguinis  praepa¬ 
rant,  sanguinem  ipsum  renovant,  commovent. 
Itaque  cum  a  sanguine  solida  irritabilia  nutri¬ 
ri,  iramo  vero  formari,  et  fibras  musculares, 
quod  ad  quasdam  proprietates  chemicas,  fibrinae 
sanguinis  similes  esse  consideremus,  fortass^ 
utriusque  proprietates  esse  ejusdem  generis 
credere  licuerit.  Interea  tamen,  argumenta 
eorum,  qui  pro  irritabilitate  sanguinis  conten¬ 
dunt,  quam  brevissime  expediam» 


De 

De  Irritabilitate  sanguinis  Fibrina* 

Secundum  Sacras  Literas,  vita  sanguini  in- 
est,  etsi  haec  forte  figurata  sunt  verba.  Har» 
vey*  primus  physiologorum  ejusdem  opinionis 
fuit,  quam  quoque  Hunter  maxime  probavit. 
Alii  fide,  alii  dubio,  alii  risu,  ex  suo  ingenio 
quisque,  prosecuti  sunt.  Sed,  ut  ad  opiniones 
de  hac  re  vero  propiores,  atque  accuratiores 
perveniamus,  primum,  proprietates  sanguinis 
dum  in  corpore,  deinde  partium  ejus  dum  se¬ 
parentur,  et  postremo,  fibrinas  inde  extractae, 
exponemus. 

Sanguinem 


*  Quibus  clare  constat,  sanguinem  esse  partem  ge¬ 
nitalem,  fontem  vitae,  primum  vivens,  et  ultimo  mo- 
riens,  sedemque  animae  primariam. 

J)e  Generatione  Animal .  Exercitat .  li, 

Sanguinem  extra  corpus  eundem  calorem 
praestare,  utut  calidus  esset  aer  circumam» 
biens,  comperi.  Sanguinis,  igitur  velut  ani¬ 
malium  est,  quendam  calorem  sibi  vindicare, 
quicquid  sit  caloris  aeri.  Secundum  antiquos, 
quendam  calorem  retinere,  idem  fuit  ac  vi¬ 
vere.  Platoni,  hanc  rem  inter  animatas  et 
inanimatas  solam  distinguere,  dicenti,  liben¬ 
tissime  assensus  est  Cicero  :  4<  Omnes  quae 

alantur,  et  qu^  crescunt,  continent  in  se  vim 

caloris,  sine  qua  neque  ali  possunt  neque  eres- 

» 

cere :  Nam  omne  quod  est  callidum,  cietur 
et  agitur  suo  motu,  qui  calor  quamdiu  rema¬ 
net  in  nobis,  tamdiu  sensus  et  vita  remanet ; 
omne  igitur  quod  vivit,  id  vivit  propter  in  se 
inclusum  calorem 

Praecipue  autem,  sanguini  vim  vitalem  in- 
esse,  iis  phaenomenis,  quae  visa  sunt,  cum  par¬ 
tes,  unde  componitur  sanguis,  separentur,  cre¬ 
dere  inducimur.  Sanguis  in  corpore  facillime 

cursum 

1 


*  Ciceronis  de  Nat.  Deor.  hb.  ii. 

cursum  peragit,  sed,  vi  circulationis  adempta/ 
vel  minuta,  sese  sponte  in  duas  partes  divisus, 
coagulum  et  serum  efficit.  Itidem  et  ladii,  et  san¬ 
guinis  sero,  ex  inultorum  corporum  effedu  che- 
mico  evenit,  sed  utrique,  alio  modo.  In  sangui¬ 
nis  enim  cruore  pars  invenitur,  cujus  particu- 
Ire  sese  appropinquant,  et  ita  in  unum  coeunt, 
quae  olim  lympha  coagulabilis  et  coagulans,  nu¬ 
per  fibrina ,  appellata  est.  A&ione  corporis  vivi 
propria  remota,  particulae  fibrinre  vi  attradio- 
nis  ardius  conjunguntur,  eodem  tempore,  se- 
cum  quoddam  albuminis  ferunt,  quod  alioquin 
in  sero  remanisset,  et  huic  particulae  rubrae  ad¬ 
haerentes  cruorem  efficiunt,  qui  subter  serum 

.  .  .  i 

invenitur. 

Argumenta,  quae  hanc  coagulationis  ra¬ 
tionem  confirmant,  sunt :  fibrina  adempta, 
nihil  sine  adione;  chemica  a  sero  speratur  al¬ 
buminis,  ideoque  coagulum  nequaquam  effici¬ 
tur.  In  sanguine  morbis  affedorum,  fibrina 
deficiente,  coagulatio  parum  fit.  Quo  citior  et 
fortior  particularum  fibrinae  contradio,  eo  fir¬ 


mius 

mius  in  unum  coeunt ;  et,  subitaneum  propter 
motum,  albuminis  sibi  minorem  quantitatem 
attrahunt,  et  puriorem  fibrinam  componunt ; 
quas  fibrina  superficies  coriacea  appellata  est. 
Nunc  quoque  crassamenti  magnitudo  minor, 
et  plus  in  sero  albuminis  est ;  quapropter  su¬ 
per  serum  fluitat  crassamentum.  Hoc  ple¬ 
rumque  .in  morbis  inflammatoriis  visum,  a 
nuiltis  facultati  coagulationis  deficienti  attri¬ 
butum  est 

B  Et 


*  Hewson,  (Hunter,  et  alii,)  opinantur, imminu¬ 
tam  in  inflammationibus  esse  sanguinis  co?icrescibilita~ 
tem .  Praecipuum  argumentum  quo  hi  utuntur,  est, 
crustae  inflammatoriae,  qua  sanguis  missus  contegi  so¬ 
let,  tardior  et  lentior,  quam  crassamenti  rubri  coagu¬ 
latio.  Eam  enim  a  lympha  coagulabili  valde  atte¬ 
nuata,  adeoque  serius  inspissanda  formari  aiunt.  Hic 
solum  satis  est  nobis  admonere,  inflammationes  ple- 
rasque  sanguinis  missione  curari.  Quis  autem  ali¬ 
quid  boni,  ubi  imminuta  sit  sanguinis  concrescibili- 
tas,  sive  cohserendi  vis,  a  sanguinis  missionibus  libi 
polliceatur  ? 

Burserius. 

Et  primo  aspeclu  certe  multae  res  hoc  sua¬ 
dent.  Xnprimis  crassamentum  minus,  et  non 
semper  solito  citius  formatur.  Magnitudo 
crassamenti  minor,  ut  supra  ostendere  cona¬ 
tus  sum,  ex  albumine  in  sero  relicto  pendet : 
et  ut  crassamentum  nunc  solidissimum  eva¬ 
dit,  ita  longiore  tempore  ad  junctionem  per¬ 
ficiendam  opus  fuerit.  Sed  quanquam  obser¬ 
vationibus  plerumque  adversari  videatur,  ve- 
runtamen  quoties  superficiem  coriaceam  a 
sanguine  assumi  viderim,  coagulatio  quam  ce¬ 
lerrime  faCta  est,  et  in  gravissima  inflamma¬ 
tione  hoc  conspicuum  maxime  fuit.  Idem  aliis 
videre  contigit  Hucusque,  fibrinae  coagu- 

latio  ex  vi  particulis  ejus  insita  pendeat,  sed 

\ 

haec  vis  ita  a  corporibus  externis  afficitur,  ut 
irritabilitatem  muscularem  quodammodo  re¬ 
ferre  videatur.  Etiamsi  sanguis  quiescens  sem-, 
per  cogitur,  tamen  hanc  coagulationem  re¬ 
gunt 


*  Naturaliter  inest  sanguini  in  concretionem  pro¬ 
clivitas,  quae  in  morbis  acutis  inflammatoriis  augetur. 
Swieten  in  Boerhav.  t.  i.  §  75. 

gunt  multas  res,  quae,  ob  vires  proprias,  qui¬ 
bus  corpus  anima  praeditum,  et  fibras  muscu¬ 
lares,  afficiunt,  appellatae  sunt  stimuli.  Inter 
coagulandum  calor,  praeter  in  albumen  ac¬ 
tionem  chemicam,  ut  fibrina  separetur,  et  su¬ 
perficies  coriacea  formetur,  facit.  Alkohol  et 
aer  idem  faciunt. 

Similitudo,  qua  vitalis  vis  fibrinae  irri¬ 
tabilitatem  muscularem  referat,  modo  plus 
perspicua  fit,  quo  status  animalis  prior  pro¬ 
prietates  has  vel  auget  vel  imminuit.  Ani¬ 
malium  nimirum  sive  eledricitate,  sive  ani¬ 
mi  motibus,  sive  in  ventriculum  idibus  in¬ 
teremptorum,  musculi  vim  contradionis,  et 
sanguis,  coagulationis,  amittunt.  Animalis 
quoque  musculis  spasmi  affedis  mortui,  san¬ 
guis  plerumque,  si  non  sernper,  coagulari 
reperitur. 

Coagulationem  sanguinis,  ab  illa  sive  ladis,  si¬ 
ve  sanguinis  seri,  diversam  esse,  supra  raus  forte 
monstratum  est,  nec  vero  gravitati  fibr  -ut  as¬ 
cribenda 

cribenda  est :  nec  ullo  pacto  congelationem  ge¬ 
latinosam  refert,  sed,  ut  crediderim,  ex  ea  vi, 
qua  sese  invicem  contrahunt  fibrinae  parti- 
culae,  omnino  pendet,  quam  attradionem,  cum 
omnes  res  attento  aninro  consideremus,  mul¬ 
tum  ab  attradione  aggregata  differre  conce¬ 
dendum  est.  Particulae  enim  fibrinae  sese  in¬ 
vicem  contrahentes,  Calore  et  frigore,  quam  res 
inanimatae,  multo  miniis  afficiuntur ;  et  fibri¬ 
na  sanguinis  emissi,  plus  minusve  vim  con- 
tradionis  exercit,  'secundum  statum  corporis 
unde  effluxus  esfc  Denique  sanguinis  intra 
corpus  effusi,  fibrina  ejus  ne  putrescat,  quae¬ 
dam  vis  vitalis  obstat,  et  quando  intra  corpus 
vivum  coagitur^  secundum  Hunter.  vasculo¬ 
sa  fit  fibrina^ 

Quibus  rebus  tantum  fortasse  musculos  re- 

s. 

ferat  quod  ad  contradionem  fibrina,  quantum 
ex  statu  tam  diverso  potuerit.  Iis*  qui  in  hanc 
sententiam  eunt,  vis,  qua  se  contrahunt  particu¬ 
lae  fibrinae  separatae,  quam  qua  musculi  a  cor¬ 
pore  separati,  major  videbitur.  Hoc  opinanti¬ 
bus  praecipue  objiciantur.  Primo,  Si  eadem  vis 
contradionis  fibrinae,  ac  fibrarum  muscularium, 

esset,; 


IRRITABILITATE  PRiEDITIS.  13 

* 

esset,  particulas,  iisdem  stimulis  omnibus,  ut 
ferro  praeacuto,  quibus  musculi,  effici  opor¬ 
tere.  Verum  en  inivero  lioc  nimis  ad  angus¬ 
tias  similitudinem  redigere  est ;  nam  ut  par¬ 
ticulae  in  sanguine  inter  se  distant,  ita  con~ 
sentaneo  et  simultaneo  motu,  stimulis  admo- 

s 

tis,  nequaquam  effici  possunt.  Quoddam  au¬ 
tem  est,  etsi  non  contractioni  simillimum,  ta¬ 
men  non  hic  silentio  praetereundum,  si  sanguis 
scilicet  novissime  emissus  quam  celerrime  b ac- 
cu  lo  agitetur,  huic  bacculo,  partibus  caeteris 
sine  coagulo  ullo  relictis,  fibrina  adhasrebit. 
Secundo ,  Quoniam  semper  contraCtionem  mus¬ 
culorum,  nunquam  autem  fibrinae  particula¬ 
rum  relaxatio  excipit,  inter  eas  profedto  nullam 
similitudinem  existere  posse,  hoc  objectum 
sane  plus  quam  illud  valet  ;  attamen  fibrinam, 
vi  vitali  ipsius  inter  coagulandum  consumpta, 
facultatem  stimulis  se  contrahendi  perdere  cre¬ 
dibile  est.  Porro  fibrinam  coaCtam  irritabilitate 
aut  omnino  vacare  aut  carere,  non  satis  constat. 
Contra  quidam  Giraud#,  fibrinam  se  et  con¬ 
trahere 


Journal  de  Physic.  tom.  iv, 

trahere  *et  laxare,  Galvanismo  adhibito,  nos 
certiores  fecit.  Sed  quanto  opus  sit  fibrinae 
vivae,  si  revera  vivat,  obtinere  adeo  difficile 
est,  ut  de  hac  re  pericula  pauciora  fadla  sint. 
Quoniam  autem  brevi  tantum  tempore  fibrina 
ita  affici  potuerit,  hunc  effedlum  viribus  Galva- 
nismi  mechanicis,  non  ascribendum  est.  Sed 
sine  huic  rei  aut  fidem  addendo,  aut  demen¬ 
do,  ex  rebus  veris  supra  expositis,  contrac¬ 
tionis  facultate  vel  irritabilitate  fibrinam  esse 
praeditam,  si  non  satis  liquet,  quaestio  saltem 
in  hac  disquisitione  loco  haud  indigna  videa¬ 
tur. 

> 

Multa  quidem  de  sanguinis  pathologia,  et 
adhuc  exploranda  et  perscrutanda  sunt  ;  sed, 
ni  fallor,  omnes  res  novae  et  verae  studiosis  se 
sponte  oblaturae,  hoc  esse  verum  luculentius 
monstrabunt. 

De  Irritabilitate  Fibrarum  Cellularium . 

Nonnulli *  *  telam  cellulosam  vere  irritabi¬ 
lem.  esse  putant ;  et,  licet  quEedam  partes,  ut 
urethra,  uterus,  &c.  ubi  vix,  aut  ne  vix  qui¬ 
dem,  fibrae  musculares  videndae  sunt,  irritabis 
les  admodum  sint,  tamen  irritabilitatem  ha¬ 
rum  partium  fibris  muscularibus  solam  esse 
*  propriam  credere  multis  rebus  indudti  sumus» 


De 


% 

*  Etiam  his  temporibus  quosdam  hoc  opinantes  re 
perimus.. 


Vide  Richrand.  Fhysiolog . 

De  Irritabilitate  Fibrarum  Vegetabilium* 

Irritabilitas  fibris  vegetabilium  melius 
attributa  est,  tametsi  hae  a  fibris  musculorum 
animalium,  quamplurimis  proprietatibus  et 
ehemicis  et  physicis,  differunt. 

Fluida  vegetabilia  quandam  cursum  per¬ 
agere,  succus  ex  arboribus  punclis  destillatus* 
et  hoc  non  per  vim  attra&ionis  capillariae  ef¬ 
fici,  vis  ipsa,  qua  effunditur,  demonstrat.  Atta¬ 
men  irritabilitas  vegetabilium  non  ea  natura* 
qua  crediderunt  nonnulli,  tam  delicata  ac  tenui 
est,  ut  alia  aliis  nutrimentis  anteponant,  perinde 
ac  si  quodam  sensu  atque  notitia  praedita  sint. 
Nam  herbas  sensibiles  esse,  quia  irritabiles 
sunt,  aeque  veris  vocabulis  rerum,  ac  rebus 
ipsis,  ut  puto,  aut  negle&is  aut  non  intelledis, 

creditum 

creditum  est ;  nam,  cum  conscientia  semper 
sensibilitatem  comitetur,  stimulum  parti  irri¬ 
tabili  admotum  ab  parte  ipsa  sentiri,  quam 
vim,  qua  distendantur  elastica,  ab  elasticis 
ipsis,  vel  qua  lapis  decidit,  ab  lapide  ipso 
sentiri,  non  plus  verisimile  est.  Et  multis 
abhinc  annis  hoc  falsum  esse  ostendit  Dodor 
Home  in  agriculturae  principiis,  cum  ab  her¬ 
bis  omnia,  quae  vascula  sua  neque  obstruunt 
nec  destruunt,  sine  discrimine  absorbeantur. 

1 

Quiscunque  quidem  varias  mutationes  ma¬ 
teriei  assimilatae,  fundionum  diversarum  ope¬ 
rationes  miras,  et  effectus  quamplurimos,  qui 
non  solum  in  vegetabilibus,  sed  etiam  in  ani¬ 
mantibus  eundis  producuntur,  aut  considerat, 
aut  contemplat,  non  ille  certe  herbis  irritabi¬ 
litatem  deesse  contendet. 

Vim  circulationis  vegetabilium  aestate  quam 
hieme  multo  majorem  esse  reperit  Dodor 
Hales  Vegetabilia  soles  aestivos  perpessa, 

C  ut 

*  Vegetable  Statics,  chap*  3. 

ut  adlio  vitalis  seque  fortis  ac  per  aestatem  fiat, 
majorem  stimulorum  vim  desiderant,  sed  sti¬ 
mulorum  loco  a  udiorum  nunc  frigora  hiberna 
iis  continenter  calorem  privant,  quo  fadto  lan¬ 
guescit  herba  :  calore  nunc  minuto,  sed  non 
penitus  subdudto,  facultas  agendi  ante  ver 
proximum  augetur,  quo  tempore  et  hac  fa¬ 
cultate  et  calore  auctis,  circulatio  validior  et 
celerior  quam  ulla  alia  tempestate  fit.  Haec 
circulatio  in  nascenti  quam  matura  herba,  in 
herbis  callidarum  quam  frigidarum  regionum, 
plus  valet. 

Quanquam  hic  quaedam  de  irritabilitate  in 
corpore  toto  et  vivo,  me,  etiam  invito  sint,  ta¬ 
men  de  hac  re  plura  quaerere,  ut  quae  forte 
aeque  sagacitati  ac  consilio  humano  semper 
illusirit,  mihi  in  animo  non  est;  deinceps  ut 
supra  de  partibus  singulis  irritabilitate  praedi¬ 
tis  dicemus. 

De  Irritabilitatis  Muscidorum  Phaenomenis » 

Musculi  plane  irritabiles  sunt.  Omnibus 
animalibus  fibrae  musculares  ultimae  eadem 
magnitudine  et  parallelae  sunt.  Iisdem  fibris 
corpus  cellulosam  ubique  interponitur.  Co¬ 
lor  fibrarum  sanguineus  est,  utpote  sanguis  iis 
copiosissime  suppeditatur.  Musculi  ipsi  et  con¬ 
trahuntur  et  relaxantur,  quae  facultates  con¬ 
tractionis  et  relaxationis  musculis  corporum 
vita  nuper  privatorum  inesse  comperiuntur. 

'  Statum  musculorum  proprium  relaxatio¬ 
nem  esse,  ex  illo,  quod  non  nisi,  stimulo  ad¬ 
moto,  unquam  supervenit  contractio,  patet. 
Musculorum  se  contrahentium  extrema  inter 
sese  appropinquantur,  media  intumescunt, 
neque  calor  et  quantitas  sanguinis,  neque 

temperies 

temperies  et  gravitas  ullo  modo  mutantur» 
Longitudo  fibrarum  haud  raro  tertia  parte 
minuitur.  Stimulo  remoto  succedit  relaxatio, 

quod  semper,  nisi  sphinderibus  quibusdam, 

\ 

fieri  videmus.  Siquando  relaxatio  contractio¬ 
nem  non  exceperit,  ex  fibris  quodam  vitio, 
spasmo  dido,  affedis,  pendet. 

i  * 

Facultas  contradionis  et  relaxationis  mus¬ 
cularis,  quod  ad  tempus,  in  aliis  animalibus,  et 
ejusdem  animalis  musculis  diversis,  alia  est. 
Quorum  animalium  sanguini  calor  minor,  eo¬ 
rundum  musculis  irritabilitas  diuturnior  *,  et 
quibus  musculis  voluntas  imperat,  quam  qui¬ 
bus  non,  his  irritabilitas  minus  diuturna  est. 
Arterias  funiculi  umbilicalis  a  matre  separatas, 
biduum  irritabiles  esse  reperit  Hunter*. 

Musculi  varii  et  ejusdem  animalis,  et  ani¬ 
malium  diversorum,  celeritate  contradionis 

inter 


Treatise  on  tbe  Vascular  System,  1794,  page  116. 

inter  se  multum  differunt,  quae  res  non  tam 
ab  ulla  vi  propria  musculorum,  quam  ab  con¬ 
suetudine,  usu,  et  animo,  pendere  probabile 
est. 

Irritabilitas  muscularis,  et  stimulorum  eff 
fedlus,  adeo  inter  se  variant,  ut  motus  mirum 
in'  modum  diversi  inducantur.  Multae  res 
alia  animalia  nutriunt,  alia  autem  interficiunt. 
Cicuta  hominibus  lethalis  est,  quam  impune 
edunt  capelli.  Venenum  viperinum  omni¬ 
bus  animalibus  praeter  viperas  ipsas  mortife¬ 
rum  est.  Et  ventriculus  et  cor  musculari  ir¬ 
ritabilitate  praedita  sunt;  non  utrique  eaedem 
res  nocivae  et  salutares  sunt,  lac  exempli  gratia, 
in  ventriculum  ingestum  alimento,  in  vasa  san- 
guifera  autem  injedlum  exitio  est.  Infusum 
lauri  cerasi  contrario  modo  agit.  H^c,  varios 
effe&us,  ab  eodem  stimulo  diversis  partibus 

irritabilitate  praeditis  induci  posse,  satis  osten- 

* 

dunt.  Haud  difficilius  esset  ostendere  stimu¬ 
los  inter  se,  non  solum  gradu,  sed  etiam  genere, 
diversos  esse.  Effectus  nimirum  alcoholis  et 


opu 

opii  ab  iis  catharticorum  tam  diversi  sunt,  ut 
hos  efife&us  ab  viribus  gradu  tantum  inter  se 
diversis  pendere  penitus  incredibile  est. 

Irritabilitas  musculorum,  chemia  horum 
etiam  temporum  rationem  reddere  nequit, 
quoniam  musculo  se  contrahenti  mutationem 
ullam  chemicam  fieri  ignoremus.  Idem  de 
philosophia  mechanica  dicere  licet.  Attamen 
quandam  strucffuram  mechanicam  esse  neces¬ 
sariam  ex  illo  forte  liquet, quod  vires  mechani¬ 
cae  saepe  irritabilitatem  omnino  perdunt,  et 
quod  proprietates  physicae,  ut  fibrae  musculares 
universorum  animalium  magnitudine,  ordine, 
et  fabrica,  secundum  au&ores  haud  multum 
inter  se  differunt :  Et  chemiam  solam  etsi  non 
musculorum  irritabilitatem  explicare,  tamen 
multum  juvare  cur  inficiemur,  causa  non  est  * 

quoniam  musculi,  antequam  mutatio  ulla  che- 

< 

mica  fiuffa  sit,  irritabilitatem  non  penitus  amit¬ 
tunt.  Irritabilitas  a  quibusdam  viribus  chemi- 
cis,  Dejlarmetherx  testante,  ut  alkalibus,  et 
iis  quae  plus  appetant  de  oxygenii  perditur,  a 

quibusdam 

quibusdam  autem,  quae  eodem  saturantur,  re¬ 
dintegratur. 

Quanquam  igitur  principia,  et  chemiae  et 
philosophiae  mechanicae,  irritabilitati  praesint, 
tamen  utraque  vel  singula,  vel  etiam  con¬ 
juncta  eandem,  explicare  nequeunt.  Alii 
irritabilitatem  musculorum  ex  nervis  pendere 
docent,  qui  nervi,  ut  alii  volunt,  motus  volun¬ 
tatis  stimulo  quoddam  suppeditando  tantum 
concitant.  “  Non  nostrum  est”  autem  4<tan« 
i(  tas  componere  lites.” 


De 

De  Irritabilitate  Nervosa . 

Ut  quaestio  de  irritabilitate  nervorum  pro¬ 
posita  est,  non  hic  omnino  praetereundum» 
Aelio  quidem  nervorum  ipsa,  quae  sensatio¬ 
nem  gignit,  tam  obscura  est,  ut  adio  eorum 
ulla,  propter  quandam  similitudinem  aliarum 
rerum,  atque  comparationem  solum  existere 
creditur,  quae  ratio  interdum  failacissima 
est» 

Quoniam  sensatio  nunquam  oritur  nisi  ex 
corpore  externo,  quo  organon  sensus  afficitur, 
effedus,  qui  sequitur,  ejusdem  esse  generis,  ac 
irritatio  fibrarum  muscularium  stimulo  ad¬ 
moto,  ducatur.  Sensus  omnes,  ut  motus  mus¬ 
culares,  exercitatione  modica  augentur,  immo¬ 
dica  autem  minuuntur,  quieteque  accutiores 
redduntur.  Lumen,  quod  nodu  visum  vix  ex¬ 
citat, 

citat,  mane  oculis  multum  obest,  sonitus 
magnus  paulisper  auditum  tollit.  Ut  mo¬ 
tus  musculares,  ita  sensationes,  quae  primd 
alio  corpore  excitatae  sunt,  postea  alio  excitari 
possunt,  nempe  oculi  presso  lux  quaedam  vi¬ 
detur.  Quibus  de  causis  sensationem  ex  ner¬ 
vorum  motu  pendere  crediderunt  nonnulli, 
et  fortasse  nulla  alia  ratio  verior  sit,  vel  aeque 
speciosa.  Interea  retinam  quasi  .  ex  pulpa 
esse  Monro  cel.  demonstravit,  et  fibras  Dar- 
winii  ingeniosi,  nusquam  nisi  in  animo  auc¬ 
toris,  extitisse,  memoria  tenendum  est* 

Argumenta  praecipua  pro  irritabilitate  par¬ 
tium  unde  componuntur  corpora  animata,  ha¬ 
rum,  quibus  singulis  irritabilitas  unquam  tri¬ 
buta  est,  seligere  conatus  sum.  Ab  aCbombus 

magis  simplicibus  incepi,  et  inde  ad  magis 

\ 

complicatas,  quae  animalia  perfectiora  desig¬ 
nant,  progressus  sum.  An  fibrinae  sanguinis 
proprietas  sit  irritabilitas  necne  multum  dubi¬ 
tetur  ;  et  de  nervorum  irritabilitate  nihil,  ni¬ 
si  conjeCturas  ingeniosas,  habemus* 

